CELEX: 32007D0343
Language: sk
Date: 2007-05-15 00:00:00
Title: 2007/343/ES: Rozhodnutie Komisie z  15. mája 2007 , ktorým sa povoľuje uvedenie oleja obohateného fytosterolmi/fytostanolmi ako novej zložky potravín na trh v súlade s nariadením Európskeho parlamentu a Rady (ES) č. 258/97 [oznámené pod číslom K(2007) 2073]

17.5.2007   
            
            
               SK
            
            
               Úradný vestník Európskej únie
            
            
               L 129/63
            
         
      ROZHODNUTIE KOMISIE
   
   z 15. mája 2007,
   ktorým sa povoľuje uvedenie oleja obohateného fytosterolmi/fytostanolmi ako novej zložky potravín na trh v súlade s nariadením Európskeho parlamentu a Rady (ES) č. 258/97
   [oznámené pod číslom K(2007) 2073]
   (Iba anglické znenie je autentické)
   (2007/343/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), a najmä na jeho článok 7,
   keďže:
   
               (1)
            
            
               Dňa 4. mája 2005 spoločnosť Enzymotec požiadala príslušné orgány Holandska o uvedenie oleja obohateného fytosterolmi/fytostanolmi na trh ako novej potraviny alebo novej zložky potravín.
            
         
               (2)
            
            
               Dňa 23. mája 2006 príslušný orgán Holandska pre posudzovanie potravín vydal svoju prvú hodnotiacu správu. V príslušnej správe dospel k záveru, že olej obohatený fytosterolmi je z hľadiska ľudskej spotreby bezpečný.
            
         
               (3)
            
            
               Dňa 29. mája 2006 Komisia poslala prvú hodnotiacu správu všetkým členským štátom.
            
         
               (4)
            
            
               V rámci 60-dňovej lehoty ustanovenej v článku 6 ods. 4 nariadenia (ES) č. 258/97 boli v súlade s týmto ustanovením vznesené odôvodnené námietky proti uvedeniu výrobku na trh.
            
         
               (5)
            
            
               Vznesené námietky sa týkali otázok riadenia rizika, nie však otázok hodnotenia rizika, preto nebolo potrebné obrátiť sa na Európsky úrad pre bezpečnosť potravín (EÚBP).
            
         
               (6)
            
            
               Povolenie na olej obohatený fytosterolmi/fytostanolmi by sa malo vzťahovať iba na použitie v potravinách, pri ktorých je pridávanie fytosterolov/fytostanolov povolené. Uplatňujú sa pravidlá prezentácie a označovania potravín s prídavkom fytosterolov/fytostanolov.
            
         
               (7)
            
            
               Nariadením Komisie (ES) č. 608/2004 z 31. marca 2004, ktoré sa týka označovania potravín a potravinových prísad s pridanými fytosterolmi, fytosterolovými estermi, fytostanolmi a/alebo fytostanolovými estermi (2), sa zabezpečí, aby boli spotrebiteľom poskytnuté nevyhnutné informácie s cieľom zabrániť nadmernému príjmu pridaných fytosterolov/fytostanolov.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Olej obohatený fytosterolmi/fytostanolmi, vymedzený v prílohe I, sa môže uviesť na trh v Spoločenstve ako nová zložka potravín na používanie v potravinách vymedzených v prílohe II.
   Článok 2
   Výrobky obsahujúce novú zložku potravín sa prezentujú takým spôsobom, aby ich bolo možné ľahko rozdeliť na porcie s najvyšším obsahom 3 g (v prípade jednej dennej porcie) alebo najvyšším obsahom 1 g (v prípade troch denných porcií) pridaných fytosterolov/fytostanolov.
   Množstvo fytosterolov/fytostanolov pridaných do jedného nápoja nepresiahne 3 g.
   Štipľavé omáčky a šalátové nálevy vrátane majonézy sa balia v jednotlivých porciách.
   Článok 3
   Toto rozhodnutie je určené spoločnosti Enzymotec, 5 Hataasi ST, Ramat Gabriel Industrial Park, Migdal HaEmeq, Izrael 23 106.
   
      V Bruseli 15. mája 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 43, 14.2.1997, s. 1. Nariadenie naposledy zmenené a doplnené nariadením (ES) č. 1882/2003 (Ú. v. EÚ L 284, 31.10.2003, s. 1).
   
      (2)  Ú. v. EÚ L 97, 1.4.2004, s. 44.
   
      PRÍLOHA I
      Vlastnosti oleja obohateného fytosterolmi/fytostanolmi
      Definícia
      Olej obohatený fytosterolmi/fytostanolmi sa skladá zo zložky oleja a zložky fytosterolu.
      
                  Látka/parameter
               
               
                  Obsah
               
            
                  Rozdelenie acylglycerolu:
               
            
                  Voľné mastné kyseliny (vyjadrené ako kyselina olejová)
               
               
                  najviac 2 %
               
            
                  Monoacylglyceroly (MAG)
               
               
                  najviac 10 %
               
            
                  Diacylglyceroly (DAG)
               
               
                  najviac 25 %
               
            
                  Triacylglyceroly (TAG)
               
               
                  zvyšok
               
            
                  Zložky fytosterolu:
               
            
                  β-sitosterol
               
               
                  najviac 80 %
               
            
                  β-sitostanol
               
               
                  najviac 15 %
               
            
                  kampesterol
               
               
                  najviac 40 %
               
            
                  kampestanol
               
               
                  najviac 5 %
               
            
                  stigmasterol
               
               
                  najviac 30 %
               
            
                  brassikasterol
               
               
                  najviac 3 %
               
            
                  iné steroly/stanoly
               
               
                  najviac 3 %
               
            
                  Iné:
               
            
                  Vlhkosť a prchavosť
               
               
                  najviac 0,5 %
               
            
                  Hodnota peroxidu (PV)
               
               
                  < 5 % meq/kg
               
            
                  Transmastné kyseliny
               
               
                  najviac 1 %
               
            Kontaminácia/čistota fytosterolov/fytostanolov (na základe metódy GC-FID alebo ekvivalentnej metódy):
      Fytosteroly a fytostanoly získané z iných zdrojov ako z rastlinného oleja vhodného pre potraviny musia byť bez kontaminantov, čo sa najlepšie zabezpečí pri čistote väčšej ako 99 %.
   
   
      PRÍLOHA II
      Potraviny uvedené v článku 1
      Roztierateľné tuky, tak ako sú definované v písmenách B a C prílohy k nariadeniu Rady (ES) č. 2991/94 (1), okrem tukov a margarínov na varenie alebo vyprážanie na báze masla alebo iného živočíšneho tuku.
      Výrobky na báze mlieka, ako sú výrobky na báze polotučných a nízkotučných mliečnych výrobkov, prípadne s prídavkom ovocia a/alebo cereálií, výrobky na báze fermentovaného mlieka ako jogurt a syrové výrobky (s maximálnym obsahom tuku 12 g na 100 g), kde bol prípadne znížený obsah mliečneho tuku a tento tuk alebo proteín bol čiastočne alebo úplne nahradený rastlinným olejom alebo proteínom.
      Sójové nápoje.
      Štipľavé omáčky a šalátové nálevy vrátane majonézy.
      
         (1)  Ú. v. ES L 316, 9.12.1994, s. 2.